En høyfjellsprøve deles inn i klassene UK (unghundklasse), AK (åpen klasse) og VK (vinnerklasse). UK er for hunder mellom 9 og 24 måneder på prøvedagen. AK er for hunder over 24 måneder på prøvedagen. VK er for hunder som har oppnådd 1. premie i AK i året eller de to foregående årene, eller er tidligere premiert i VK. Denne prøven foregår i fjellet, og viltet hundene prøves på er i all hovedsak rype. Dette er den mest utbredte prøveformen, og arrangeres både høst og vinter.